CELEX: 62005TJ0166
Language: hu
Date: 2009-03-11
Title: Az Elsőfokú Bíróság (hetedik tanács) 2009. március 11-i ítélete.#Borax Europe Ltd kontra az Európai Közösségek Bizottsága.#Dokumentumokhoz való hozzáférés - 1049/2001/EK rendelet - Dokumentumok és hangfelvételek - A hozzáférés megtagadása - Az egyén magánéletének és integritásának védelmére vonatkozó kivétel - A döntéshozatali eljárás védelmére vonatkozó kivétel.#T-166/05. sz. ügy.

Az Elsőfokú Bíróság (hetedik tanács) 2009. március 11‑i ítélete – Borax Europe kontra Bizottság
      (T‑166/05. sz. ügy)
      „Dokumentumokhoz való hozzáférés – 1049/2001/EK rendelet – Dokumentumok és hangfelvételek – A hozzáférés megtagadása – Az egyén magánéletének és integritásának védelmére vonatkozó kivétel – A döntéshozatali eljárás védelmére vonatkozó kivétel”
      Európai Közösségek – Intézmények – A dokumentumokhoz való nyilvános hozzáférés joga – 1049/2001 rendelet (1049/2001 európai parlamenti és tanácsi rendelet, 3. cikk és 4. cikk (3) bekezdés) (vö. 40–42., 50., 88., 101–105., 108. pont)
      Tárgy
      
         
               A Bizottság főtitkára 2005. február 21‑i határozatának megsemmisítése iránti kérelem, amellyel megtagadta a veszélyes anyagok
                  osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló,
                  1967. június 27‑i 67/548/EGK tanácsi irányelvnek (HL 1967. L 196., 1. o.; magyar nyelvű különkiadás 13. fejezet, 1. kötet,
                  27. o.) a műszaki fejlődéshez történő harmincadik hozzáigazításának keretében bizonyos dokumentumokhoz és hangfelvételekhez
                  való hozzáférést.
               
            Rendelkező rész
      1)         Az Elsőfokú Bíróság megsemmisíti a Bizottság főtitkárának 2005. február 21‑i határozatát, amennyiben az megtagadta a Borax
         Europe Ltd hozzáférését a 2004. október 5‑i és 6‑i ülés felvételeihez, az ezen ülés összefoglaló jegyzőkönyvének két tervezetéhez,
         tizenhárom szakértői hozzászóláshoz, az ipar képviselőinek két hozzászólásához, és a dán előadó által benyújtott dokumentumhoz.
      
      2)         Az Elsőfokú Bíróság a Bizottságot kötelezi a költségek viselésére.